容祖兒現身俞琤生日會激讚林青霞狀態佳 欣賞吳慷仁:好好嘅演員
天后容祖兒(joey)今(23日)以一身黑色抹胸裙出席銀行活動,相當性感漂亮。而身為圈中富婆的她,在訪問中大談投資心得時,她表示對於現時投資情況,會採取以不變應萬變作為對策,強調買磚頭會比較實際。
有圈中富婆之稱的joey,有傳其身家已有逾5億港元,而她幾乎將賺來的錢都交予媽媽作處理。因眼見媽媽辛苦關係,所以她就下定決心找銀行團隊幫手投資處理,好讓媽媽有更多自己的時間,她受訪時表示:「我有俾一啲建議佢,不如搵一啲團隊去幫手節省咗一啲時間,有一啲好瑣碎嘅嘢其實如果有團隊幫手會輕鬆好多,所以好開心我媽媽慢慢接受咗呢個建議。(你搵得好多?)多其實唔係好多,我會覺得每個人喺工作上面,我着重就係每一次工作嗰個水準,至於酬勞係幾多真係從來都唔係好理,積少成多,我係比較有長遠計劃嘅人。」所以在這個時間點她遇上好的銀行團隊,能為她管理、投資事務,她認為是很好的時機。
另外,問到媽媽有否傳授投資心得時,joey就表示偶爾會,但都是旁觀察去學習。續問到最近有甚麼投資時,她二話不說:「以不變應萬變,因為我覺得而家情況可以睇吓先。(投資磚頭多?)呢個都係我哋一路以嚟比較鍾意,因為好似比較實際啲。」
而日前她獲邀出席俞琤的70歲生日會,她表示當晚玩得好開心,好盡興,還表示第一次見到林青霞相當開心,對她讚不絕口:「好靚,狀態keep 得好好。」而二人亦有打招呼聊天,問到說了些甚麼,joey表示:「佢話你唱歌幾好聽喎。」令她開心不已。除了見到林青霞,當晚還有台灣男星吳慷仁,她亦對對方讚不絕口:「呢幾年睇咗佢好多電視劇電影好欣賞佢嘅演技,佢私底下好隨和係一個好好嘅演員。」